Twee sterf, 25 beseer in Worcester-botsingTwee mense is dood en 25 ander beseer. (Foto: Wes-Kaapse verkeerspolisie) Twee mense, vermoedelik plaaswerkers van die omgewing, is dood en talle ander mense beseer nadat twee vragmotors Woensdagaand op die N1 by die Rouxweg-aansluiting gebots het. Die ongeluk het omstreeks 18:00 gebeur. Kenny Africa, Wes-Kaapse verkeerspolisiehoof, het gesê een van die vragmotors het die plaaswerkers vervoer. “Altesaam 25 insittendes is beseer en na ŉ hospitaal geneem. Twee mense het gesterf,” het Africa gesê. Die pad is lank vir verkeer gesluit terwyl nooddienswerkers die toneel opgeruim het.